JMART สตอรี่เพียบ.!
JMART มีการขยับธุรกิจอย่างต่อเนื่อง ดีลที่ดูฮือฮาสุด ๆ หนีไม่พ้นการไปจับมือกับกลุ่มบีทีเอส ทำให้สถานะทั้งเครือแข็งแรงขึ้น
JMART มีการขยับธุรกิจอย่างต่อเนื่อง ดีลที่ดูฮือฮาสุด ๆ หนีไม่พ้นการไปจับมือกับกลุ่มบีทีเอส ทำให้สถานะทั้งเครือแข็งแรงขึ้น
29 ม.ค. 2565

คุณค่าบริษัท
ในรอบปี 2564 บริษัท เจ มาร์ท จำกัด (มหาชน) หรือ JMART เป็นหุ้นในกลุ่ม SET100 ที่ราคาปรับตัวขึ้นสูงสุดกว่า 170% เนื่องจาก JMART มีการขยับธุรกิจอย่างต่อเนื่อง เริ่มตั้งแต่การไปจับมือกับ KB Kookmin Card Co., Ltd. (KB) ทำให้นอกจากจะมีการ Synergy ธุรกิจกับกลุ่มทุนเกาหลีแล้ว ยังมีการบุ๊กกำไรพิเศษจากการชำระหนี้คืนของเจ ฟินเทค จาก KB Kookmin Card อีกด้วย
ส่วนดีลที่ดูฮือฮาสุด ๆ หนีไม่พ้นการไปจับมือกับกลุ่มบีทีเอส โดยกลุ่มบีทีเอสใส่เงินเพิ่มทุนใน JMART และบริษัท ซิงเกอร์ประเทศไทย จำกัด (มหาชน) หรือ SINGER ทำให้สถานะทั้งเครือแข็งแรงขึ้น เมื่อ JMART แข็งแรงก็ส่งต่อไปที่บริษัทลูก บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ทำให้มีเงินไปซื้อหนี้เข้ามาบริหารเพิ่มขึ้น
ขณะเดียวกัน SINGER ก็มีเงินเข้ามาราว 10,000 ล้านบาท สร้างความแข็งแกร่งฐานทุนที่จะไปปล่อยสินเชื่อได้มากขึ้น
ถัดจากนั้นส่งท้ายปี 2564 ก็ไปจับมือเป็นพันธมิตรกับบริษัท กันกุลเอ็นจิเนียริ่ง จำกัด (มหาชน) หรือ GUNKUL ทำให้ JMART สามารถขยายไปสู่ตลาดใหม่ ๆ ผ่านการปล่อยสินเชื่อโซลาร์รูฟท็อปของ SINGER เป็นการช่วยเพิ่มความหลากหลายของโปรดักส์ ไม่นับรวมความร่วมมือที่เกี่ยวข้องกับธุรกิจกัญชง-กัญชา ที่จะตามมาในอนาคต
จากปัจจัยเชิงบวกดังกล่าว ทำให้มีการคาดการณ์กําไรปกติในไตรมาส 4/2564 ของ JMART จะทำสถิติสูงสุดใหม่ที่ 402 ล้านบาท เพิ่มขึ้น 49% จากไตรมาสก่อน และเพิ่มขึ้น 48% จากช่วงเดียวกันของปีก่อน โดยไม่รวมกำไรพิเศษจากการปรับมูลค่าเงินลงทุน SINGER หลังเพิ่มทุนที่อาจมีบันทึกราว 1,000 ล้านบาท ทำให้ภาพรวมปี 2564 คาดมีกำไรปกติ 1,282 ล้านบาท เพิ่มขึ้น 64%
สำหรับปี 2565 แนวโน้มเติบโตต่อเนื่อง จากการรับรู้กำไร JMT เพิ่มขึ้น 65% จากการทยอยซื้อเก็บหนี้เสียในระบบ และ SINGER เพิ่มขึ้น 89% ที่เดินหน้าขยายพอร์ตสินเชื่อจำนำทะเบียน หลังทั้งคู่มีความพร้อมด้านเงินทุน ส่วนธุรกิจโมบายคาดกำไรเพิ่มขึ้น 68% จากการเพิ่มสินค้ากลุ่มไอที และขยายช่องทาง Online และ Offline
ส่วนบริษัท เคบี เจ แคปปิตอล จำกัด ฟื้นตัว  38% กลับมาขยายพอร์ตสินเชื่อส่วนบุคคลระดับเท่าตัวเตรียมตัวเข้าสู่ธุรกิจ Credit card ใน 2 ปีข้างหน้า ด้าน J รับรู้รายได้โครงการใหม่เต็มปีและเริ่มพัฒนาบ้านพักผู้สูงอายุเป็น S-Curve ใหม่ รวมทั้งการที่ JMART กำลังก้าวสู่ธุรกิจฟินเทคมากขึ้น
สำหรับการประเมินมูลค่า (Valuation) ปัจจุบันราคาหุ้น JMART ซื้อขายกันที่ P/E ระดับ 69.66 เท่า เทียบกับ P/E ตลาดโดยรวมที่ระดับ 20.63 เท่า ถือว่าราคาซื้อขายสูงกว่าตลาดหลายเท่า แต่อย่างไรก็ตาม ต้องดูว่าหลังจากประกาศงบในไตรมาส 4/2564 และงบปี 2564 ออกมา P/E น่าจะปรับลดลง เพราะคาดการณ์กันว่า กำไรจะเติบโตโดดเด่น
…
รายชื่อผู้ถือหุ้นใหญ่
รายชื่อกรรมการ